Diari Oficial de la Generalitat Valenciana


Sumari del DOGV 5536, del 18-06-2007 (2007/5459)

Informació pública de l'aprovació del Projecte d'Urbanització de la Unitat d'Execució 08-UE-T, situada entre la carretera de Borriol, Camí Collet i ronda Oest.
---------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5459


Data del document
:   11-04-2007

Organisme emissor


Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació del Projecte d'Urbanització de la Unitat d'Execució 08-UE-T, situada entre la carretera de Borriol, Camí Collet i ronda Oest. [2007/5459]  
La Junta de Govern Local, en sessió duta a terme el dia 23 de març de 2007, va adoptar l'acord següent:  
«Vist l'expedient que s'està tramitant per a aprovar el Projecte d'Urbanització de la Unitat d'Execució 08-UE-T, situat entre la carretera de Borriol, camí del Collet i la ronda Oest i els següents,  
Antecedents:  
1) En data 7 de juliol de 2005 l'Ajuntament en Ple va acordar adjudicar el programa d'actuació integrada de la unitat d'execució suara esmentada a la mercantil Pladepro, SA.  
2) En data 22 de desembre de 2005, la mercantil adjudicatària va presentar en aquest ajuntament el projecte d'urbanització, el qual es va protocol·litzar per mitjà d'acta número 141 de 9 de gener de 2006.  
3) El projecte es va exposar al públic en El Periódico Mediterráneo de 12 de gener de 2006 i en el Diari Oficial de la Comunitat Valenciana número 5176 de 13 de gener de 2006, amb notificació als interessats.  
4) No consta en l'expedient que s'hagen formulat al·legacions i, tenint en compte que:  
I) Els serveis tècnics han realitzat diversos informes, en què han detectat deficiències que han sigut esmenades en el projecte presentat el 4 de desembre de 2006, tal i com s'indica en l'informe tècnic de data 27 de desembre de 2006 que figura en l'expedient.  
II) D'acord amb la Llei 2/1992 de Sanejament d'Aigües Residuals de la Comunitat Valenciana, s'haurà de sol·licitar informe l'Entitat Pública de Sanejament d'Aigües Residuals sobre el pagament del suplement d'infraestructures per a fer front a les despeses de tractament dels nous cabals.  
D'una altra banda, d'acord amb l'article 41 del Reglament d'Ordenació i Gestió Territorial i Urbanística, resulta necessari que quede acreditada la suficiència, tant en quantitat com qualitat, de recursos hídrics.  
III) La disposició transitòria tercera del Reglament d'Ordenació i Gestió Territorial i Urbanística estableix que els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que preveu la Llei Reguladora de l'Activitat Urbanística, per la qual cosa escau aplicar l'esmentada norma per a l'aprovació del projecte d'urbanització.  
IV) L'article 127.1.c) de la Llei Reguladora de les Bases de Règim Local estableix que és competència de la Junta de Govern Local l'aprovació dels projectes d'urbanització, per la qual cosa correspon a tal òrgan aprovar el Projecte d'Urbanització de la Unitat d'Execució 08-UE-T, condicionat al fet que s'emeta un informe per l'Entitat Pública de Sanejament d'Aigües Residuals i per la Confederació Hidrogràfica del Xúquer.  
Per tot això, vistos els preceptes mencionats i els informes tècnic i jurídic que figuren en l'expedient, s'acorda:  
1) Aprovar el Projecte d'Urbanització de la Unitat d'Execució 08-UE-T, situada entre la carretera de Borriol, camí del Collet i la ronda Oest, amb un pressupost de 3.606.827,59 euros (IVA inclòs) i visat amb el número 2998 de 7 de desembre de 2006, i es condiciona aquesta aprovació a l'emissió d'informe del pagament del suplement d'infraestructures per a despeses de tractament de nous cabals i que quede acreditada la suficiència de recursos hídrics.  
2) Comunicar aquest acord a la conselleria de Territori i Urbanisme i publicar-lo en el Butlletí Oficial de la Província, premsa i Diari Oficial de la Comunitat Valenciana, amb notificació als particulars afectats.  
3) Requerir l'urbanitzador perquè abans del començament de les obres notifique a l'Ajuntament la direcció facultativa i el coordinador de seguretat, visat pel col·legi professional corresponent, i que notifique als particulars interessats les actuacions urbanístiques en els termes i contingut previstos en l'article 166 de la Llei Urbanística Valenciana.»  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà del dia en què es publique en el Diari Oficial de la Comunitat Valenciana el present anunci.  
Així mateix s'adverteix que el Projecte d'Urbanització de la Unitat d'execució 08-UE-T entrà en la Comissió Territorial d'Urbanisme el dia 4 d'abril de 2007, tot això a efectes de la seua entrada en vigor i executivitat.   
Castelló de la Plana, 11 d'abril de 2007.- L'alcalde: Alberto Fabra Part.